
ACTE    PRIMER 

L'escena  representa  el  salonet  de  confiança  d'una  família  de 
bona  posició;  porra  al  fons  i  dues  laterals.  Una  làmpara  de  peu, 
prop  d'un  silló  baix  de  seient  i  alt  de  respatller,  al  costat  d'una 
tauleta  amb  revistes. 


ESCENA  PRIMERA 

Eulàlia,  que  és  una  senyora  «muy  bien»,  amb  la  nerviosital 
característica  de  les  persones  que  esperen  algun  esdeveni- 
ment important,  va  posant  les  coses  amb  ordre  i  cuidant  els 
detalls.  Quan  el  diàleg  ho  indiqui  surt  Guadalupe,  una  cam- 
brera vestida  amb  uniforme  d'última  moda. 

Eulàlia  {cridant) 

Guadalupe! 

Guadalupe 

Que  em  cridava  la  senyora? 

Eulàlia 

Molt  bé.  A  veure,  giris.  Molt  bé.  I  ara  tingui  ben  bé  en  compte 
les  meves  instruccions;  si  quedo  satisfeta  del  seu  comporta- 
ment, el  meu  agraïment  serà  esplèndid  Suposo  que  m'haurà 
entès,  veritat? 

Guadalupe 

Vol  callar  senyoreta.  Ha  de  pensar  que  abans  de  venir  aquí  vaig 
estar  cinc  anys  a  casa  del  senyor  Mir  que  tenien  vuit  noies  per 
casar.  Cinc  anys  hi  vaig  estar!  I  si  vaig  sortir-ne  fou  senzilla- 
ment perquè  s'havien  liquidat  totes  Je^.eíy«tències. 

Eulàlia 


Veig-  que  vostè  és  una  persona  comprensiva,  i  perquè  comenci 
agafar  gana,  tingui.  (Li  dona  un  bitllet  de  banc) 

Guadalupe 

Moltes  gràcies  i  ja  veurà  com  la  senyoreta  que  ha  de  venir  des- 
prés de  tenir  un  parell  de  converses  amb  una  servidora  queda 
més  embabiecada  del  senyoret  Narcís  que  si  li  haguessin  donat 
seguidilles.  Miri,  a  casa  del  senyor  Mir,  així  que  una  de  les  se- 
nyoretes tenia  un  senyoret  que  li  feia  la  gara  gara,  de  seguida 
l'enviava  a  una  servidora  amb  l'escusa  de  que  sobre  fot  el  papà 
no  s  en  enteres  i  una  servidora  mentre  tant  amb  la  capa  de  pro- 
tegir-los. li  explicava  que  el  senyor  Mir  era  un  àngel  pels  seus 
gendres,  que  la  senyoreta  de  la  qual  s'havia  enamorat  era  una 
noia  íun  seria  i  tan  bona  per  les  feines  de  la  casa!  Que  l'úni- 
ca modista  eren  les  seves  mans;  que  deis  capells  en  compra- 
va Yarmason  al  carrer  de  Petritxol  i  els  guarnia  a  casa;  que  mai 
no  havia  tingut  la  més  petita  sombra  de  flirt  i  és  clar,  amb 
aquesta  propaganda,  el  que  havia  començat  per  un  iigero  deva- 
neo,  com  diuen  en  «Pon  Juan  Tenorio»,  acabava  davan;  del  ca- 
pellà i  dos  testimonis.  Quan  em  recordo  el  que  va  passar  amb 
la  senyoreta  Maria,  encara  em  trenco  de  riure;  figuri's  que  el  se- 
nyoret Eduard,  la  va  conèixer  al  Cine  Catalunya;  la  va  seguir,  i 
quan  va  veure  que  entrava  a  casa  seva,  espera  una  estona, 
empaita  la  portera  i  li  diu.  .  (Timbre) 

Eulàlia 

Vagi,  vagi  de  seguida  que  potser  són  ells. 

(Suit  Guadalupe  i  torna  als  pocs  moments  amb  una  caria) 

Eulàlia   . 

Una  carta  amb  segell  d'urgència?  Potser  hauran  suspès  el  viat- 
ge. (Obra  el  sobre  i  després  d'haver  llegit  el  paper  que  hi  ha 
dintre  es  queda  profundament  pensativa;  al  cap  d 'una  estona 
diu)  Vol  dir  al  senyoret  que  vingui? 

(Cambrera  surt  i  torna  immediatament) 

Guadalupe 
El  senyoret  s'està  acabant  de  vestir  i  diu  que  vé  de  seguida 

Perdoni  si  sóc  indiscreta,  però,  no  es  tracta  pas  de  cap  mala 
notícia? 

Eulàlia 
Molt  al  contrari. 

Guadalupe 
Així,  si  li  sembla,  començaré  a  preparar  el  te. 

Eulàlia 
No,  no  prepari  res  fins  que  jo  l'avisi. 

ESCENA  II 

Dites  i  Narcís  (elegantíssim,  que  entra 
tot  fent-se  el  nus  de  la  corbata) 

Narcís 
Que  em  demanaves,  mamà? 

Eulàlia 
Pot  anar-s'en  Guadalupe. 

Guadalupe 
Amb  el  seu  permís,  senyoreta   (Mutis) 

Narcís 
Et  veig  tota  preocupada.  Que  passa? 

Eulàlia 

Res  de  particular,  però,  seu  i  escolta.  Suposo  que  no  hauràs 
oblidat  que  des  de  fa  un  quant  temps  la  nostra  situació  econò- 
mica és  desastrosa;  tots  dos,  amb  l'afany  de  conservar  les  nos- 
tres relacions  i  d'enlluernar-les  amb  una  posició  fictícia,  ens 
hem  anat  menjant  els  pocs  diners  que  el  teu  pare  va  deixar-nos 
i  que  si  vivim  és  gràcies  a  la  petita  pensió  que  ens  passa  el 
meu  germà  de  París  i  a  la  paciència  del  senyor  Quimet,  l'amo 
del  colmado  i  que  si  anem  vestits  es  deu  a  les  il•lusions  que 

hem  fet  infaníar  a  la  modista  i  al  sastre  respectivament;  el  nos- 
tre horitzó  no  pot  ésser  més  negre;  solament  un  raig  de  sol, 
l'esperança  de  que  tu  facis  un  bon  casament,  ens  pot  fer  surar 
en  aquest  mar  procel•lós  de  la  nostra  vida. 

Narcís 

Mamà,  per  dir-me  una  cosa  que  em  sé  de  memòria  no  t'havies 
de  posar  tan  romàntica  ni  prendre  actituds  de  predicador  d'e- 
xercicis; tu  saps  de  sobres  que  les  nostres  intencions  no  poden 
estar  més  compenetrades  i  que  si  justament  he  rebut  tantes  ca- 
rabasses, ha  estat  perquè  picava  massa  alt. 

Eulàlia 

Així  m'agrada  sentir-te;  amb  les  teves  paraules  demostres  por- 
tar la  meva  sang  que  no  s'acovardeix  davant  els  entrebancs. 
Doncs  bé  et  recordaràs  que  quan  fins  aquell  petit  raig  de  sol 
s'havia  apagat,  aquest  cosí  fabricant  de  Girona,  el  qual  potser 
no  sabies  que  existís,  té  la  bona  ocurrència  de  demanar-nos  si 
li  podríem  guardar  la  filla,  per  una  temporada,  per  a  distreure- 
la  d'un  amor  que  al  seu  pare  no  li  convé. 

Narcís 

Ho  recordo  perfectament,  sobre  tot  allò  de  que  perquè  no  li  di- 
guem arrossaire  ens  pagarà  mil  pessetes  mensuals  per  la  ma- 
nutenció de  la  meva  cosineta  i  de  la  cambrera  que  l'acompanya 
i  com  si  això  no  fós  prou,  vindran  amb  un  magnífic  Hispano, 
el  qual  estarà  aquesta  temporada  a  la  nostra  disposició,  pre- 
gant-nos que  li  perdonem  el  no  venir  ell  personalment  a  acom- 
panyar la  seva  filla  perquè  materialment  no  pot  abandonar  la 
fàbrica  un  sol  dia.  També  recordo  que  la  parenta  desconegu- 
da, educada  en  un  col•legi  de  Monteux,  té  anunciada  la  seva 
arribada  per  aquesta  tarda  i  aquest  és  el  motiu  perquè  el  fill  de 
la  meva  mare  s'està  a  casa  en  lloc  de  trobar-se  a  l'Eqüestre 
fent  el  «pocker»;  ara  si  m'he  oblidat  alguna  cosa,  et  prego 
que  facis  el  favor  d'advertir-m'ho. 

Eulàlia 

Després  de  sentir-te  expressar  com  t'has  expressat,  pots  llegir 
aquesta  carta. 

Narcís  (despiés  de  llegir) 

Això  és  maquiavèlic;  el  que  no  comprenc  és  qui  l'hagi  poguí 
escriure. 

Eulàlia 

Apareníment  sembla  lletra  vulgar  de  dona  que  no  íé  estudis.  Se- 
gurament deurà  haver  esíaí  una  rival  que  lha  dictada  a  la  mi- 
nyona, De  iotes  maneres  hem  de  confessar  que  es  íracía  d'un 
aliat  que  ens  ha  fet  un  gran  servei,  puix  ipso  facto  haurem  de 
canviar  radicalmení  el  sistema  d'atac. 

Narcís 

Naturalment. 

Eulàlia 

Saps  què  pensava?  Que  tu  podries  canviar  d'habifació  per  la 
que  íeniem  destinada  a  la  minyona  gironina. 

Narcís 

Aquesta  proposta  no  més  íé  un  petit  inconvenient.  On  posaria 
la  meva  roba?  I  després,  disposaria  de  tan  poc  espai  que  no  po- 
dria mirar  de  lluny  com  ^m'ha  quedat  el  nus  de  la  corbata;  em 
sembla  millor  una  altra  cosa;  posar  el  llit  de  la  minyona  en  el 
mateix  dormitori  i  així  podrien  seguir  la  brometa  sense  mortifi- 
car-se. 

Eulàlia 

Es  una  gran  idea.  Guadalupe!  Guadalupe!...  o  sinó...  millor  se- 
rà que  telefoni.  {Consulta  el  llistin) 


ESCENA  III 

Eulàlia,  Narcís  i  Guadalupe 

Guadalupe 
Que  em  cridava  la  senyora? 

Eulàlia 

Esperi's  un  moment,  (al  telèfon)  El  senyor  Vicens?  Que  podria 
enviar-me  un  operari  de  seguida  per  a  desmuntar  un  llit?  Però 
de  seguida,  eh?  Moltes  gràcies,  (a  Guadalupe)  Miri,  Guadalu- 
pe, treguin  amb  la  cuinera  la  roba  i  els  matalassos  del  li't  que 
haviem  preparat  per  a  la  minyona  que  ha  de  venir  amb  la  se- 
nyoreta Isabel,  i  quan  vingui  el  fuster  que  el  col•loqui  al  costat 
del  que  hi  ha  a  l'habitació  dels  forasters. 

Guadalupe 

Està  molt  bé,  senyoreta;  se  li  ofereix  alguna  cosa  més? 

Eulàlia 

No...  si...  veurà,  treguis  l'uniforme  i  posis  qualsevol  vestit  de 
vostè;  no  més  deixis  el  davantal. 

Guadalupe 

Però  senyoreta,  permetim  advertir-li  que  a  casa  del  senyor 
Mir... 

Eulàlia 

El  que  passava  a  casa  del  senyor  Mir,  és  un  conte  d'En  Folch  i 
Torres,  comparat  amb  la  combinació  diabòlica  amb  la  qual  ens 
volen  embolicar.  (A  Narcís)  No  et  sembla  que  és  millor  que  li 
espliquem? 

Narcís 

Jo  a  la  Guadalupe  la  tinc  per  una  noia  discreta,  eixerida  i  molt 
maca. 

Guadalupe  (suspirant) 

Ai,  senyoret,  quines  coses  de  dir! 

Eulàlia 

Narcís,  una  mica  de  formalitat  que  això  no  són  jocs  de  criatura 
i  si  comencem  a  fer  brometa  anirem  a  parar  a  una  agència  de 
col•locacions.  Facim  el  favor  de  llegir  aquesta  carta  amb  veu 
alta  perquè  així  estarem  ben  convençuts  de  que  se  n'ha  fet  ben 
bé  càrrec. 

Guadalupe  {coquetejant) 

Bueno  però  si  m'entrebanco  que  el  senyoret  Narcís  no  s'en 
rigui. 

Narcís 

Quina  llàstima,  Guadalupe,  que  no  tinguis  cinquanta  mil  durus 
de  dot! 

Eulàlia 

Però,  Narcís,  que  em  faràs  tornar  els  cabells  negres;  llegeixi, 
Guadalupe,  i  deixi  estar  a  aquest  íarambana. 

Guadalupe  (llegint) 

«Senyora  donya  Eulàlia  Puig,  vídua  de  Balcells.  Barcelona;  en- 
cara que  no  tinc  el  gust  de  conèixer-la,  dec  advertir-li  que  si  és 
aficionada  al  cine  aviat  en  tindrà  un  a  casa  seva.  La  parenta 
que  ha  de  venir  s'ha  canviat  el  paper  amb  la  minyona  que  l'a- 
companya. L'Isabel  és  una  noia  tan  cinematogràfica,  que  en  to- 
tes les  ocasions  que  pot,  no  més  fa  que  pel•lícula;  això  de  les 
relacions  desgraciades  una  altra  pel•lícula;  jo  he  complert  un 
deure  de  consciència  fent-li  aquesta  advertència;  amb  això,  al 
tanío.  Una  amiga  de  la  veritat.  Girona,  tres  de  març  de  1929.» 

Eulàlia 
Què  me'n  diu  d'això? 

Guadalupe 

Que  és  clar  com  1  aigua  clara;  la  senyoreta  Isabel,  que  deu  és- 
ser més  eixerida  que  un  pèsol,  per  tenir  entera  llibertat  per  es- 
criure al  promès  i  per  veure'l  si  alguna  vegada  vé  a  Barcelona, 
no  ha  trobat  res  millor  que  fer-se  passar  per  la  cambrera.  Fa 
anys  que  vaig  veure  una  pel•lícula  al  Cine  Bohèmia  que  passa- 
va una  cosa  per  l'istil.  Així  ja  comprenc  lo  de  l'uniforme  i  la 
combinació  dels  dos  llits;  deixi-ho  a  la  meva  ma,  que  encara 
que  no  m'alabi  d'eixerida,  encara  ha  de  néixer  la  que  m'ensarro- 
ni. Jo  li  prometo  que  abans  de  dos  mesos  la  senyoreta  Isabel  i 
el  senyoret  Narcís  acaben  com  tots  els  finals  de  les  pel•lícules 
americanes.  Ai! 

Eulàlia 

Ara  passa  una  cosa,  i  és  que  com  que  vaig  tan  poc  al  cine... 

*  Guadalupe 

Quan  parlin  d'aquesía  qüestió  amb  qualsevol  escusa  em  crida  a 
mi  i  com  que  a  més  d'anar-hi  cada  diumenge  estic  subscrita  al 
«Cine  Mundial»  i  a  «La  Novela  Cinematogràfica»,  tindrà  tela 
per  estona  si  em  vol  fer  callar.  Amb  el  seu  permís  aniré  a  ves- 
tir-me, no  fós  cas  que  arribessin  i  em  trobessin  de  maniquí. 

(Mutis) 

ESCENA  II 
Narcís  i  Eulàlia 

Eulàlia 

Ja  ho  diu  ben  bé  l'adagi  que  pagès  i  falsia  varen  néixer  en  un 
dia.  Mira  la  mosqueta  morta  de  que  em  parlava  el  seu  pare.  Ja 
et  dic  jo  que  aquestes  noietes  educades  a  l'estranger  no  les  pots 
agafar  ni  amb  pinces;  és  clar  que  triat  i  garbellat  aquesta  estra- 
tagema en  compte  de  perjudicar-nos  pot  afavorir-nos. 

Narcís 

Aviat  ho  trobes  tot  pla.  Jo  que  m'havia  estudiat  un  plan  a  base 
d'enlluernar-la  amb  la  meva  educació  distingida  i  els  meus  mo- 
dals de  príncep,  encara  que  m'estigui  malament  el  dir-ho.  Jo  que 
m'havia  imaginat  que  avui  la  portaria  al  Ritz,  demà  a  la  Maison 
Dorée,  a  prendre  el  te  amb  pastes... 

Eulàlia 

Doncs  la  portes  a  casa  En  Cullaretes  a  prendre  xacolata  amb 
melindros  i  és  lo  mateix  i  et  surt  molí  més  barato. 

Narcís 
Però  d'aquesta  manera  no  podré  lluir  IHispano. 

Eulàlia 
Mira,  noi,  ara  no  es  tracta  de  fer  paveries,  que  massa  n'hem  fe- 

tes;  ara  es  tracta  senzil  ament  d'un  negoci,  m'entens?  i  si  no 
m'entens  et  diré  que  aquest  casament  són  les  garrofes. 

Narcís 
Però  quines  paraules  més  ordinàries  uses  mamà. 

Eulàlia 
Seran  tan  ordinàries  com  tu  vulguis  però  alimenten,  saps. 

Narcís 

Què  vols  que  et  digui,  sempre  has  d'acabar  tenint  raó.  Ara 
hauria  fet  tan  a  gust  el  paper  d'home  galant,  de  milionari,  que 
tinc  la  seguretat  que  en  haver  d'alternar  amb  la  plebe  m'hi  tro- 
baré completament  deplacé. 

Eulàlia 

Vaja.  no  em  vinguis  a  esplicar  sopars  de  duru,. que  ben  bé  la 
sabies  piropejar  a  la  Guadalupe. 

Narcís 
Es  que  la  Guadalupe  té  uns  ulls... 

Eulàlia  (escarnint-lo) 
I  la  cosineta  tindrà  una  butxaca... 

Narcís 
Ai  mamà,  si  no  estéssim  amb  aigua  fins  al  coll! 

Eulàlia 
Encara  fores  capaç  de  fer  un  casament  desigual. 

Narcís 

Suposo  que  no  tindràs  la  pretensió  de  voler-me  convèncer  que 
la  Isabel  i  jo  estem  en  igualtat  de  circumstàncies. 

Eulàlia 

Si  senyor  que  hi  esteu;  ella  portarà  al  matrimoni  els  diners  i  tu 
les  teves  relacions  i  la  teva  distinció;  ara  del  que  has  de  preocu- 
par-te és  saber-la  treballar  amb  gràcia  Nosaltres  som  una  gent 
de  costums  molt  modestos,  tu  ets  un  romàntic,  jo  sóc  una   des- 

interessada,  una  mare  que  pel  seu  fill  passa  per  damunt  de  tots 
els  prejudicis;  si  alguna  volta  anem  al  Liceu  és  perquè  les  nos- 
tres amistats  s'hi  empenyen  de  tal  forma  que  a  l'últim  hem  de 
cedir. 

Narcís 

I  què  aconseguiràs  amb  això? 

Eulàlia 

Rediantre  que  ets  llus.  Ella  es  convencerà,  sota  el  paper  de  mi- 
nyona que  tu  l'estimes  per  ella  mateixa,  m'entens? 

Narcís 
No  gaire. 

Eulàlia 

Tu  ets  un  aristòcrata  demòcrata;  si  eh  compte  de  passar-te  dia 
i  nit  jugant  al  pocker  haguessis  llegit  l'història,  sabries  que  hi 
han  hagut  prínceps  «sans  culot». 

Narcís 
I  què  vol  dir  això? 

Eulàlia 
Els  trinxeraires  de  la  revolució  francesa. 

Narcís 

Paper  de  trinxeraire?  No,  mamà,  de  cap  de  les  maneres;  si  t  ho 
has  ficat  al  cap,  posa'í-ho  als  peus. 

Eulàlia 

Es  que  tu  has  d'ésser  un  trinxeraire  distingit.  O  jo  no  sé  espli- 
car-me  o  avui  tu  ets  més  suro  que  un  tap  de  gaseosa. 

Narcís 

Sempre  tinc  d'acabar  fent  la  teva  santíssima  voluntat;  jo  reco- 
nec que  en  qüestió  de  xarlestons  i  camelos  sóc  un  atxa,  però 
d'això  a  fer  l'amor  a  una  criada... 

Eulàlia 
Però  es  tracta  d'una  criada  fictícia. 

Narcís 
Ficti.  .  què? 

Eulàlia 

Una  criada  simulada;  una  senyoreta  disfressada;  imagina't  que 
et  trobes  en  un  asalto. 

Narcís 

Ara  ho  has  dit;  un  asalto  a  la  borsa  de  son  pare, 

Eulàlia 

Escrúpols  en  aquesta  hora?  Pensa  que  estem  en  una  situació 
insostenible  i  que  ens  juguem  la  última  carta.  No  et  precipitis  i 
procura  que  una  espontània  naturalitat  presideixi.  (Se  sent  un 
timbre;  moment  d'espectació)  T'hi  vols  jugar  que  són  elles  i 
encara  la  Guadalupe  s'està  vestint.  Guadalupe!  Guadalupe! 

Guadalupe  (de  dintre) 
No  puc  sortir. 

Eulàlia 

Valga'm  Sant  Nin  i  Sant  Non;  ves  què  pensarà  si  la  fem  espe- 
rar tant. 

Narcís 

Vols  que  vagi  a  obrir  jo? 

Eulàlia 

Tu  pel  que  pugui  ésser  ficat  al  teu  quarto;  deixem  fer  a  mi. 

(Se  sent  el  timbre  altra  vegada) 

Guadalupe  (des  de  dintre) 

Ja  vaig  a  obrir,  senyoreta. 

ESCENA  IV 

Entra  Cendra  discutint  amb  Guadalupe,  i  Eulal a 

Cendra 
Perdoni,  donya  Eulàlia,  però  jo  no  puc  aguantar  més. 

Eulàlia 

Escolti,  senyor  Cendra,  ja  li  vaig  dir... 

Cendr\ 

Si,  que  em  pagaria  a  primer  d'any,  quan  tallaria  el  cupó  de  l'A- 
lacant, i  ja  han  passat  carnestoltes  i  vostè  em  deu  haver  pres 
per  un  xino. 

Eulàlia 

Ha  de  comprendre  que  aquest  any  ens  han  repartit  un  dividendo 
molt  petit. 

Cendra 

1  yo-íè  a  mi  m'ha  partit  per  la  meitat;  jo  avui  he  vingut  decidit  a 
cobrar,  però  a  cobrar  pessetes,  perquè  de  bones  paraules  en 
tinc  per  vendre. 

Eulàlia 

Qualsevol  que  el  sentís  encara  es  creuria  que  li  nego  el  deute. 
I  total  per  una  misèria  de  tres  mil  pessetes! 

Cendra 

Tres  mil  noucenles  vuitanta  cinc,  sense  comptar  els  iníeress  s. 
Ja  li  he  dit,  o  em  donen  els  diners  o  avui  surí  el  seu  fill  al  carrer 
en  calçotets  i  cos  de  camisa. 

Eulàlia 

Què  s'ha  cregut!  Jo  a  les  bones  li  dono  tot  el  que  vulgui,  però 
si  vol  anar  a  les  males  ens  veurem  les  cares. 

Cendra 

Llavors  dongui'm  les  tres  mil  pessetes  i  em  tindrà  més  mansoi 
que  un  be. 

Eulàlia 
Ja  li  he  dit  que  no  podia. 

Cendra 
Doncs  no  em  mouré  d'aquí  fins  que  em  paguin. 

Guadalupe  (apart  a  Eulàlia) 
Recordi's  que  està  per  arribar  la  forastera. 

Eulàlia 
Vostè  té  tota  la  raó,  senyor  Cendra.  Jo  li  esplicaré. 

Cendra 

Si  ja  ho  sé  de  memòria;  una  rondalla  de  la  vora  del  foc.  Demés 
jo  no  he  vingut  per  explicacions,  jo  he  vingut  per  pasta. 

Eulàlia 

Jo  li  asseguro... 

Cendra 

La  monserga  de  sempre;  que  quan  tallin  el  cup  o  li  paguin 
l'arrendament  de  la  finca  de  Viladecans  em  saldaran  tota  la  fac- 
tura. Ja  em  podria  esperar  sentat;  si  a  Viladecans  i  en  tot  el 
terme  no  els  coneixen  ni  els  han  sentit  anomenar  mai.  Però  el 
que  més  em  subleva,  és  que  cada  dia  vagin  al  Liceu,  al  Ritz  i  a 
les  notes  de  Sociedad  de  «La  Vanguardia»  i  tot  això  a  costes 
del  sastre;  vaja,  la  n'hi  ha  prou;  ja  estic  cansat  de  fer  el  primo! 

Eulàlia 

Miri,  senyor  Cendra,  el  meu  fill  està  promès,  vaja  és  novio  de 
una  seva  cosina  de  Girona  immensament  rica,  i  perquè  es  fii  de 
la  meva  paraula,  li  donaré  tres  centes  pessetes  a  compte  i  cre- 
guim  que  faig  un  sacrifici. 

Cendra 

Doncs  no  el  faci;  ja  li  he  dit,  o  tot  o  res. 

(Se  sent  un  timbie) 

Eulàlia 
No  sigui  tossut,  home;  és  que  ho  perdrà  tot? 

Cendra 
Però  al  menys  m'esbravaré. 

Eulàlia 
Jo  li  demano  per  la  salut  dels  seus  fills. 

Cendra 

Amb  gaires  clients  com  vostès  aviat  els  hauria  de  portar  a 
l'Hospici.  (Altra  vegada  timbre) 

Guadalupe 

Que  vaig  a  obrir,  senyoreta? 

Eulàlia 
Vol  les  tres  centes  pessetes? 

Cendra 
No! 

Eulàlia 

Està  bé,  en  compte  d'ajudar-nos  i  cobrar  tot  el  que  li  devem  din- 
tre tres  o  quatre  mesos,  vostè  prefereix  tirar-ho  tot  a  norri;  es- 
tà bé.  Senyor  Cendra,  dintre  breus  moments  tindrà  al  seu  da- 
vant una  senyoreta  que  és  per  vostè  una  lletra  acceptada;  doncs 
al  seu  arbitri  està  de  guardar  silenci  i  contar  ja  amb  les  pesse- 
tes, o  escandalitzar  i  cobrar  amb  signes.  Guadalupe,  obri  la 
porta. 

ESCENA  V 

Eulàlia,  Cendra,  Isabel  {amb  vestit  de  viatge  i  capell  cloche, 
molt  modesta),  Enriqueta  (vestit  negre  amb  coll  blanc,  abric 
beix  o  giis  i  una  gasa  en  foima  de  turba,  molt  despreocupa- 
da) Xofer  (sense  uniforme  i  no  més  amb  gorra  de  bisera  de 
xarol,  porta  dues  maletes),  Guadalupe  (amb  un  sac  de  ma  i 
una  capsa  de  capells) 

(Eulàlia  besa  a  Isabel  amb  una  mica  de  fredor) 
Eulàlia 
I  el  teu  pare,  com  està? 

Isabel 
Molt  bé,  donya  Eulàlia,  i  vostè? 

Eulàlia 
Ai,  donya  Eulàlia;  que  no  ho  saps  que  essent  cosins  germans 

amb  cl  teu  pare  jo  et  sóc  tia  valenciana;  res  de  donya  Eulàlia 
que  fa  masses  pretensions;  diguem  tieía,  perquè  nosaltres,  noia, 
som  una  gent  molt  senzilla. 

Isabel 

Com  vostè  mani. 

Eulàlia 

Seguin,  que  deuen  estar  molt  cansades.  (A  Enriqueta)  Vostè 
deu  ésser  la  cambrera  de  l'Isabel.  Sap  que  és  molt  mona?  Qui- 
na és  la  seva  gràcia? 

Enriqueta 

Enriqueta  Masdéu  i  Pladevall,  per  servir-la,  senyoreta. 

Eulàlia 

Molt  simpàtica  també.  Però  no  estigui  dreta;  a  casa  som  una  fa- 
mília molí  paía  a  la  llana.  Veritat  Guadalupe? 

Guadalupe 

La  senyora,  pel  servei,  no  és  una  senyora,  és  la  més  amorosa 
de  Ics  marcs. 

Eulàlia 
Entre  poc  i  massa,  Guadalupe;  el  que  passa  és  que  ja  ha  pas- 
sat aquella  època  dels  senyors  de  «horca  y  cuchillo»  i  més 
quan  una  llegeix  que  les  princeses  russes  van  a  fer  feines  per 
les  cascs,  sense  voler  ha  d'ésser  humil  per  força.  No  voldrien 
pas  prendre  un  vas  de  llet? 

Enriqueta 
Senyora,  vostè  cm  confon  amb  tantes  amabilitats  i  tendreses. 
Jo  sóc  una  pobre  minyona  de  servei  i  el  meu  rol  en  el  cinc  de 
la  vida,  no  és  pas  cl  d'una  síar  sinó  el  de  la  humil  partiquina. 

ESCENA  VI 

Dits  i  Narcís 

Narcís 
Es  pot  entrar?  No  hi  ha  necessiíaí  que  em  preseníis,  mamà.  (A 

Isabel)  La  meva  cosina,  veritat?  Vaja,  no  et  perdono  que  no 
hagis  donat  senyals  de  vida  fins  ara.  Ni  una  fotografia.  No  hi 
ha  dret.  Quina  parentela  més  ingrata.  {Veient  a  Enriqueta)  La 
senyoreta  és  la  miss. 

Eulàlia 
La  cambrera. 

Narcís 

Doncs  ningú  ho  diria;  té  chic  la  teva  cambrera.  Ai  caramba,  què 
tal  senyor  Cendra? 

Eulàlia 

Perdoni  que  l'havia  oblidat;  permeti'm  que  el  presenti:  el  senyor 
Cendra,  un  gran  amic  de  la  casa,  allò  que  es  diu,  un  ínfim;  és 
un  dels  comerciants  més  anomenats  de  Barcelona;  la  meva  ne- 
boda Isabel;  justament  quan  heu  arribat  estàvem  parlant  de  ne- 
gocis; si  es  vol  esperar,  senyor  Cendra,  passarem  al  menjador 
i  continuarem  la  conversa. 

Cendra 

Ja  tornaré  una  altra  estona,  vostès  tenen  feina  i  l'assumpíe  no 
és  pas  tan  urgent  com  sembla;  ja  em  dispensaran,  veritat?  Se- 
nyoreta, tan  de  gust  en  conèixer-la.  Donya  Eulàlia,  si  em  vol- 
gués donar  les  tres  centes... 

Guadalupe 
Etxem.,. 

Eulàlia 

Aquelles  tres  centes  accions  del  Banc  d'Espanya?  Ja  ho  crec, 
home,  ja  ho  crec,  no  faltava  més!  Ara,  que  si  no  estan  a  la  par 
no  els  vengui,  puix  és  un  paper  molt  segur.  Ja  em  perdonaran. 
Mentre  tant,  vostè,  Guadalupe,  ensenyi  l'habitació  a  la  senyore- 
ta Isabel;  hi  han  dos  llits  i  així  a  la  nit  la  cambrera  pot  fer-te 
companyia. 

Isabel 
Moltes  gràcies,  tieta. 

Eulàlia 

Vols  callar!  El  que  jo  vull  és  que  estiguis  contenia.  (Mutis  de 
Eulàlia  i  Cendra  pel  fons.  Enriqueta,  Isabel,  Xo- 
fer i  Guadalupe  per  l'esquerra.  Narcís  queda  sol 
deixa  l'escena  a  mitja  llum  i  seu  en  una  butaca 
grossa  que  l'amagui,  d'esquena  a  l'habitació  de 
Isabel.  Pausa.  Surt  el  Xofer  de  la  cambra  i  quan 
és  a  la  porta  del  fons  surt  Isabel  i  el  crida  fent 
pst. ..  pst. . .  El  Xofer  es  gira  i  amb  por  de  que  no 
el  sorprenguin,  omple  de  petons  les  mans  de  Isa- 
bel. En  Narcís  s'aixeca  tot  dient) 

Narcís 

Què  és  això?  (Isabel  i  Xofer  fugen  cada  un  pel  seu  cantó) 
Ah,  vaja,  ja  comencem  la  pel•lícula! 


TELÓ 


Fi  de  l'acte  primer 


ACTE    SEGON 

La  mateixa  decoració;  han  passat  un  o  dos  mesos.  Pels 
mobles  hi  ha  una  quantitat  inversemblant  de  fotografies  dels 
asos  de  la  pantalla.  Un  llum  de  peu;  a  ésser  possible  l'escena  ha 
de  prendre  el  caire  més  cinemalogràfic  possible. 


ESCENA  PRIMERA 

Xofer  amb  la  gorra  a  la  ma  espeia  amb  aire  displicent;  pocs 
moments  després  surt  Guadalupe  de  l'habitació  de  l'esquerra. 

Guadalupe 

La  senyoreta  m'ha  dit  que  tingui  l'amabilitat  d'esperar-se  un 
moment. 

Xofer 

Gràcies. 

Guadalupe 

Em  permet  sa  majestat  automobilística  dir-li  quatre  parauletes 
ben  dites? 

Xofer 

Digui. 

Guadalupe 

Es  que  qualsevol  es  pensaria  que  la  gasolina  li  ha  pujat  al  cap. 
Quina  importància  perquè  porta  un  Hispano;  donques  perquè  ho 
sàpiga  i  entengui  una  servidora  té  un  cosí  germà  per  part  de 
mare  que  guia  un  Cadillac  i  si  volgués  marcar  d'auto,  només 
tinc  que  fer  que  obrir  la  boca.  Ho  te  entès  senyor  presumit? 

Xofer 

Perdoni;  és  que  jo  soc  sec  de  natural;  després  el  senyor  Bernat, 
l'amo,  em  té  prohibit  que  faci  broma  amb  les  minyones  i  com 
pot  comprendre  quan  un  té  una  casa  bona  l'ha  de  conservar. 

Guadalupe 
Mireu  el  canari  flauta.  Que  es  pensa  que  no  l'he  filat? 

Xofer  {esverat) 
Què  ha  filat  vostè? 

Guadalupe 
Vostè  dirà.  Que  està  mochales  per  l'interfecta. 

Xofer 
No  l'entenc. 

Guadalupe 

Que  es  creu  que  tinc  pa  a  l'ull?  Vaja  home  que  la  senyoreta, 
sap,  la  se-nyo-re-ta  li  ha  beguí  l'enteniment. 

Xofer 

Segurament  deu  haver  vist  visions. 

Guadalupe 

Si  si,  visions.  I  doncs  que  són  tots  aquests  xiu-xiueigs  pels  re- 
cons  així  que  no  els  clissa  donya  Eulàlia?  I  aquestes  excursions 
amb  automòbil  tots  solets? 

Xofbr  (esveradfssïm) 

És  que  la  senyoreta  aprèn  de  guiar. 

Guadalupe 

Si,  si;  ja,  ja.  Aprèn  de  guiar  al  cine  Bohèmia  veritat? 

Xofer 

Si  l'entenc  que  em  pelin. 

Guadalupe 

Ja  pot  despistar  ja  que  amb  mi  no  li  valdrà  pas  el  dissimulo. 


26  V.COMAISOLEY 

Quan  un  té  una  bona  casa,  sap,  li  permeten  moltes  llibertats  i 
aquesta  és  tan  bona  que  de  vegades  se  m'ocorre  fer  festa  a  la 
tarda  i  si  dóna  la  casualitat  que  fassin  una  pel•lícula  de  la  Gre- 
ta  Garbo  i  en  John  Gilbert,  què  té  d'estrany  que  una  vagi  a  veu- 
re-la; ara  que  de  vegades  passa,  que  en  veu  dos  de  cines,  per- 
què a  lo  millor  dues  files  més  endavant  hi  ha  un  xofer  i  una 
senyoreta,  m'entén?  I  encara  que  a  una  no  li  agradi  xafardejar 
se  n'entera  de  coses... 

Xofer 

Veig  que  és  inútil  dissimular  més;  però  jo  li  demano  que  no 
digui  res  {agafant-li  les  mans)  Vostè  és  jove  i  potser  també  es 
vegi  obligada  a  amagar  el  seu  amor. 

Guadalupe  (suspiranf) 
Ai! 

Xofer 

Eh  que  ens  ajudarà  Guadalupe  i  no  dirà  res  a  donya  Eulàlia? 

Guadalupe 

I  ara  per  qui  m'ha  pres  a  mi? 

Xofer 

Miri,  si  gosés  fóra  capaç  de  donar- li  una  abraçada. 

(Surt  Isabel  i  es  queda  a  la  porta  de  la  seva  cambra) 


perquè  no  gosa? 


Guadalupe 

ESCENA  II 

Dns  i  Isabel 

Isabel 
Apa  home,  no  facis  compliments. 

Xofer 
Deixa'm  explicar-te... 

Isabel  {furiosa) 

No  necessito  que  m'expliquis  res,  conquistador  de  raspes. 

Guadalupe 

Mireu  la  marquesa  dels  fregalls;  no  sé  pas  de  que  presumeix! 

I?  ABEL 

De  millor  educació  que  la  seva. 

Guadalupe 

Ai,  si.  Potser  ha  anat  al  Col•legi  del  Sagrat  Cor.  Senyora  mar- 
quesa, ja  s'el  pot  quedar  al  xofer  i  vagi  en  compte  amb  els  re- 
cons  foscos,  no  fos  cas  que  trenquessin  alguna  escupidora. 

Isabel 
Quan  vingui  la  Ma,  la  treurà  de  casa. 

Guadalupe 
Si,  si,  ja,  ja. 

Isabel 
Miri  que  n'és  de  desvengonylda. 

Guadalupe 
Ai  que  em  trenco.  Passi-ho  bé,  Margarida  Xirgu.  (Mutis) 

ESCENA  III 
Isabel  i  Xofer 

Isabel  (somicant) 

Sóc  una  desgraciada.  Ja  m'ho  deia  el  meu  padrinet  que  t'agra- 
daven massa  les  faldilles. 

Xofer 

Però  has  de  comprendre  que... 

Isabel 
Ves-te'n,  que  no  vull  saber  mai  més  res  de  tu. 

Xofer 

Mira,  no  siguis  nena  i  deixa'm  explicar-te  el  que  ha  passat  La 
Guadalupe  va  veure'ns  l'altre  dia  al  Cine  Bohèmia  i  com  que 
pobre  noia  s'ha  brindat  a  protegir-nos,  jo  li  he  gastat  aquella 
brometa. 

Isabel 
No  m'ho  crec. 

Xoper 
Vols  que  la  cridi  i  tu  mateixa  pots  preguntar-li? 

Isabel 
Tu  la  volies  abraçar. 

Xofer 

No  siguis  així;  després  de  les  proves  d'amor  que  t'he  donat  i 
que  l'estic  donant  a  totes  hores,  encara  dubtes  de  mi? 

Isabel 

El  que  tu  ets,  és  un  trapella. 

Xofer 

Apa,  no  t'en  recordi's  d'aquest  petit  incident  i  procura  estar  bé 
amb  la  Guadalupe,  puix  amb  là  nostra  situació  tan  equívoca  no 
hi  ha  enemic  despreciable.  Diga'm,  que  m'estimes? 

Isabel 
I  encara  m'ho  preguntes? 

Xofer 
Es  que  em  plau  sentir-ho  a  totes  hores  que...  (timbre) 

Isabel  (esglaiada) 
La  tia. 

Xofer  (despistant) 

Els  neumètics  estan  en  bon  estat,  ara  que  aquesta  pèrdua  d'aire 
jo  diria  que  vé  de  les  vàlvules;  els  Michelins  ja  són  bons,  però 
no  tenen  d'envejar  res  als  Pirel•lis;  jo,  si  fós  de  vostè,  continua- 

ria  amb  els  Pirel'lis,  perquè  com  que  aquests  són  de  fabricació 
nacional,  s'adapten  millor  a  les  rodes  de  l'Hispano  i  després, 
si  té... 


ESCENA  IV 

Dits  i  Eulàlia 

Eulàlia 

Que  tal,  nena?  Sembla  que  has  plorat? 

Isabel 

No,  tia;  és  que  m'ha  caigut  una  mica  de  «rimel»  als  ulls. 

Eulàlia 

Ah! 

Isabel 

Escolti,  tieta:  que  li  sabria  greu  que  anés  aquesta  tarda  a  apen- 
dre  una  mica  de  guiar  per  la  Diagonal? 

Eulàlia 

Vols  callar;  ja  vaig  dir-te  a  l'entrar  en  aquesta  casa  que  jo  no 
era  cap  butxí  i  molt  menys  un  escarceller.  Ara  que  ets  jove  vo- 
ia  amb  les  teves  ales  i  corra  amb  les  rodes  del  teu  cotxe. 

Isabel 
Moltes  gràcies,  tia.  Joan,  vol  anar  a  cercar  l'Hispano? 

Xofer 
Mana  alguna  cosa,  donya  Eulàlia? 

Eulàlia 

Moltes  gràcies...  (Mutis  del  xofer;  en  el  moment  de  sortir  gai- 
rebé es  topa  amb  Guadalupe  i  figura  que  li  diu 
alguna  cosa;  ella  somriu) 

Guadalupe 
Hi  ha  el  senyor  Cendra. 

Eulàlia 
Que  faci  el  favor  d'esperar-se  un  moment. 

Isabel 

Si  és  per  mi,  no  faci  compliments,  que  jo  vaiga  vestir  me. 

Eulàlia 

No  er  recomano  prudència  perquè  a  en  Joan  li  tinc  tota  la  con- 
fiança. 

Isabel 

I  això  que  no  l'ha  tractat  gaire,  perquè  és  tan  bon  xicot  que  co 
neixe'I  i  estimar-lo  és  tot  una  cosa. 

Eulàlia 

Isabel,  aquestes  coses  no  les  diu  una  senyoreta. 

Isabel 

Bé,  tia,  ja  m'ha  entès;  també  l'estima  vostè  a  la  Guadalupe.  Eh 
que  tinc  raó,  Guadalupe?  Una  estimació  no  és  pas  cap  casa- 
ment. També  han  tingut  sort  vostès,  perquè  ella  és  una  cambre- 
ra molt  simpàtica  i  eixerida.  Eh  que  em  perdona,  Guadalupe,  si 
alguna  vegada  sense  voler  sóc  impertinent? 

Guadalupe 
Vol  callar,  senyoreta.  Quines  coses  de  dir. 

Isabel 
Fins  després.  (Mutis) 

ESCENA  V 

Eulàlia,  Guadalupe,  després  Cendra 

Eulàlia 
Quin  parell  de  comediantes! 

Guadalupe 
Digui-m'ho  a  mi,  que  encara  no  fa  cinc  minuts  que  aquesta  fre- 

ga-iajoles  s'ha  pres  en  serio  el  paper  de  senyora;  figuris  que 
per.  . 

Eulàlia 

No  m'ha  dit  que  hi  havia  el  senyor  Cendra? 

Guadalupe 

Ai,  si  senyora;  ja  no  m'en  recordava. 

Eulàlia 

I  no  ha  pogut  observar  si  venia  de  mal  humor? 

Guadalupe 

Veurà,  tan  com  les  altres  vegades,  em  sembla  que  no,  però  va- 
ja,  ja  vé  una  mica  leri,  leri. 

Eulàlia 
Faci'l  passar.  (Mutis  de  Guadalupe  i  entra  Cendra) 

Cendra 
Bones  tardes  tingui,  donya  Eulàlia. 

Eulàlia 

Que  no  es  troba  bé,  senyor  Cendra?   Sap   que  fa  molt  mala 
cara! 

Cendra 
Doncs  prepari  la  seva,  perquè  li  porto  una  noticieta. 

Eulàlia 
Que  potser  em  vé  a  embargar? 

Cendra 
Pitjor  que  això. 

Eulàlia 
Vostè  dirà! 

Cendra 

Doncs,  sap,  perquè  vostè  és  mare  i  quan  un  és  pare,  certes  co- 
ses li  sap  greu  dir-les  primer;  vostè  s'havia  fet  il•lusions,   veri- 

tat?  Doncs  figuris  que  són  un  parell  de  canaris  que  els  havia 
posat  dintre  una  gàbia  i  quan  se  n'ha  anat  al  llit  s'ha  deixat  la 
porta  oberta. 

Eulàlia 
D'on? 

Cendra 
De  la  gàbia. 

Eulàlia 
Si  no  parla  més  clar  no  l'entenc. 

Cendra 
Ja  li  diré  en  llatí:  Volaverunt. 

Eulàlia 

Però  qui  són  els  que  han  volat?  Els  canaris? 

Cendra 
No  senyora,  les  il•lusions. 

Eulàlia 

Que  tenen  algun  sant  avui  a  casa? 

Cendra 

Vostè  si  que  els  té  tots  d'esquena,  donya  Eulàlia;  cregui'm  que 
la  compadeixo  de  veres  i  em  compadeixo  a  mi  mateix,  puix  a 
més  d'un  aplaçament  el  seu  fill  em  va  treure  un  smokin  nou. 

Eulàlia 
I  a  què  vé  retreure  aquestes  coses? 

Cendra 

Vostè  recordarà  que  fa  un  mes  va  notificar-me  que  En  Narcís 
era  promès  amb  la  seva  cosina  de  Girona,  veritat? 

Eulàlia 

Llavors  era  una  suposició,  ara  és  una  certesa.  Justament  han 
sortit  aquesta  tarda  tots  dos  junts. 

Cendra 
Si,  eh? 

Eulàlia 
Que  no  s'ho  vol  creure? 

Cendra 

No  m'ho  tinc  de  creure;  si  jo  mateix  els  he  vist  per  la  Rambla, 
tots  dos  de  bracet! 

Eulàlia 

Doncs,  de  què  es  queixa? 

Cendra 

De  què  si  la  vista  no  m'ha  enganyat,  i  Santa  Llúcia  me  la  con- 
servi, la  que  anava  arrapada  del  braç  del  seu  fill  no  era  la  cosi- 
neta,  sinó  la  seva  criada.  (Eulàlia  riu  sorollosament)  A  aques- 
ta senyora  li  ha  agafat  un  atac  de  bogeria.  Però,  senyora! 

Eulàlia  (rient  desaforadament) 

Ai  que  em  trenco! 

Cendra  (cridant) 

Guadalupe!  Guadalupe! 

Guadalupe  (surt  esverada) 

Què  passa? 

Cendra 

Corre  a  cercar  un  metge  que  a  donya  Eulàlia  li  ha  agafat  un 
treball. 

Eulàlia 

Ai,  perdoni  senyor  Cendra;  ja  li  explicaré.  Vostè  és  víctima  de 
un  quid  pro  quo. 

Cendra  {senyalant  els  ulls) 

Es  que  el  que  han  vist  aquest  parell  de  damisel•les,  no  ho  des- 
menteix ningú. 

ESCENA  VI 

Dits,  Narcís  i  Enriqueta 

Narcís 
Bones  tardes.  Què  tal  senyor  Cendra? 

Cendra  (a  Eulàlia) 
A  veure  si  també  dirà  ara  que  m  he  equivocat! 

Narcís 

No  senyor;  no  s'ha  equivocat,  {amb  veu  baixa)   I  què  m'en  diu 
del  meu  flirt? 

Cendra 
Donya  Eulàlia,  vol  fer  el  favor  de  clavar- me  un  pessic? 

Eulàlia 

I  ara,  per  qui  m'ha  pres! 

Cendra 

Una  de  dues:   o  jo  somnio  o  això  és  un  manicomi...  Perdonin 
però. 

Enriqueta 
Què  li  passa  a  aquest  senyor? 

Eulàlia 

Com  que  és  una  mica  tallat  a  l'antiga,  certes  coses  el  sorpre- 
nen. 

Enriqueta  (a  Narcís) 

Quin  tipu  més  fotogènic  no  té;  no  trobes   que  s'assembla  a  l'A- 
dolf Menjou. 

Narcís 
Ja  saps  que  no  tinc  altres  ulls  que  els  teus. 

Enriqueta 
Adulador! 

Eulàlia 

Vol  acompanyar-me  al  menjador,  senyor  Cendra,  que  mentre 
prenc  un  vas  de  llet  vostè  podrà  beure  una  mica  d'aigua  naf. 

Cendra 

Vosíè  hi  fa  bromera  i  no  obstanf  em  sembla  que  m'anirà  força 
bé;  el  salí  em  fa  un  cor,  vull  dir  que  el  cor  em  fa  uns  salts,  tal- 
ment com  si  hagués  donat  sis  voltes  seguides  per  les  munta- 
nyes russes  del  Turó  Parc.  {Mutis  d'ell  i  Eulàlia) 

ESCENA  VII 

Enwiqueta  i  Narcís,  després  Guadalupe 

Narcís 

Estàs  contenta,  vida  meva? 

Enriqueta 

Coníentíssima;  no  més  em  fal'a  una  cosa. 

Narcís 

Díga  la,  que  ja  saps  que  per  tu... 

Enriqueta 

Es  que  no  depèn  de  la  teva  votuntat;  jo  voldria  que  el  sentissis 
el  cine  com  la  Greta  Garbo;  jo  voldria  que  la  teva  ambició  úni- 
ca i  principal,  fós  arribarà  ésser  rei  de  la  pantalla. 

Narcís 

Ja  la  tinc,  però  de  què  ens  serveix  si  aquí  no  en  fan  de  pellícu 
les?  Mira,  quan  siguem  casats  anirem  a  Los  Angeles  a  impres- 
sionar-ne. Fixa't,  per  entrenar-me  ja  em  deixo  el   bigoti  a  lo 
John  Gilbert. 

Enriqueta 

Si  però  hem  arribat  a  casa  i  no  t'has  preocupat  de  la  missa  en 
escena.  Veuràs.  {Truca  el  timbre) 

Guadalupe  {molt  respectuosa) 

Que  demanava  aiguna  cosa? 

Enriqueta 

Porti  les  pantufíes  i  el  batin  del  senyoret. 

Guadalupe  {apart,  tot  anant-se  rí) 

Es  ben  veritat  que  l'habií  no  fa  el  monjo.  Com  es  coneix  que  sap 
manar. 

Enriqueta 

Aquesta  llum  és  massa  vulgar;  en  totes  les  pel•lícules  els  per- 
sonatges estan  a  media  luz,  {Encén  una  Iàmpara  de  peu  i  tan- 
ca els  altres  llums)  Aquesta  claror  mig  velada  fa  molt  Para- 
mount.  Es  una  llàstima  que  no  tingueu  escalfa  panxes. 

Narcís 

Si  estem  en  plena  primavera! 

Enriqueta 

Què  hi  vol  dir!  Entre  la  llum  de  la  pantalla  i  el  de  la  llar,  això 
fóra  un  quadro  de  cine  esíupendo. 

Guadalupe  {portant  el  batin  i  pantufíes) 

Si  és  servit,  senyoret. 

Enriqueta 

Moltes  gràcies;  pot  retirar-se.  {Amb  moviments  Bertiní  li  posa 
el  batin;  el  fa  seure  i  li  canvia  les  sabates;  des- 
prés li  dóna  una  revista) 

Enriqueta 
Ara,  llegeix. 

Narcís 
Però... 

Enriqueta 

Que  em  faràs  malbé  la  pel•lícula.  I  ara  escolta:  Figura't  que  es- 
tem representant  V Àngel  del  Hogar  que  vàrem  veure  ahir  al  Kur- 
saal,  jo  soc  Yàngel,  l'esposa  model  que  rodeja  de  comoditats 
al  seu  marit  esgotat  per  la  febre  dels  negocis  {omple  una  pipa) 
Té  fuma. 

Narcís 

Que  no  et  recordes  el  que  va  passar-me  l'altre  dia  amb  la  teva 
mania  de  fer  me  fumar  amb  pipa? 

Enriqueta 

Perquè  vares  treure  el  dinar?  Així  es  fa  fort  un  home.  Llavors 
quan  hagis  de  representar  un  rol  d'en  Tom  Mix  o  d'en  Hod 
Gibson  ja  et  desmaiaras  només  de  pensar-hi.  I  amb  tan  poc  ca- 
caràcter  vols  arribar  a  ésser  un  star? 

Narcís 

Es  que  la  meva  especialitat  són  les  comèdies  aristocràtiques 
com  les  que  fa  sempre  en  Conrad  Nagel. 

Enriqueta 

Ja  n'estic  convençuda  i  per  això  he  cercat  aquest  argument  per 
a  poder  apreciar  les  teves  condicions  fotogèniques  i  cinegèti- 
ques. 

Narcís 
Escolta  tu,  això  de  cinegètic  no  té  res  que  veure  amb  el  cine. 

Enriqueta 

Què  sap  el  gat  de  fer  culleres  si  mai  n'ha  fetes.  Jo  aquí  actuo  de 
Grifin,  ho  tens  entès?  i  prou  observacions.  El  director  és  el  di- 
rector i  donde  hay  capitàn  no  manda  marinero.  Apa  llegeix. 
Tu  ets  el  marit  esgotat. 

Narcís 
En  què  quedem,  ílegeixo  o  escolto? 

Enriqueta 

Ai  senyor  que  se  n'ha  de  tenir  de  paciència.  Tu  ets  el  marit  es- 
gotat per  la  febre  dels  negocis,  que  té  una  esposa  ideal,  cuida- 
dosa  de  la  casa,  mare  dels  seus  fills,  amb  una  paraula:  X Àngel 
del  Hogar.  Ara  bé,  jo  em  desdoblaré. 

Narcís 
Què  vols  dir? 

Enriqueta 

Que  faré  dos  papers;  el  d'esposa  amante  i  amiga  infidel.  Quan 

tu  estàs  embabiecat  amb  la  lectura,  entro  jo  i  m'expliques  que 
no  ets  feliç;  jo  també  t'explico  que  el  meu  marit  no  em  com- 
prèn. 

Narcís 

Però  no  hem  quedat  que  jo  era  el  teu  marit? 

Enriqueta 

Que  ets  dur;  encara  que  t'hagis  casat  amb  l'esposa  amante,  és 
a  dir  amb  mi,  quan  fagi  d'amiga  infíel,  has  de  considerar  que 
soc  un  altre  personatge. 

Narcís 

Ah! 

Enriqueta 

Entesos  i  no  tornis  a  interrompre.  Redy. 

Narcís 

A  qui  crides? 

Enriqueta 

Em  faràs  desesperar;  això  ho  diu  l'operador  quan  comença  a 
filmar  una  pel•lícula.  T'hi  vols  jugar  que  encara  no  has  llegit 
aquell  llibre  que  vaig  deixar-te  titulat  Los  secretos  de  Cinelan- 
dia»?  Allà  diuen  redy  perquè  parlen  en  anglès,  si  fossin  aquí  di- 
rien al  tanto.  Prou  interrupcions.  Comença  l'escena.  {Surt  En- 
riqueta i  torna  a  entrar  amb  un  vestit  i  capell  de  l 'Isabel,  per 
la  porta  del  fons.  Els  seus  moviments  recorden  a  la  Mae 
Murray)  Què  tal,  amic  PJchard?  Quina  sorpresa  més  agrada- 
dable! 

Narcís  (displicent) 
Gràcies,  igualment. 

Enriqueta 
Però  aixeca't,  home,  i  besa'm  la  ma. 

Narcís 

Em  sembla  que  ja  som  una  mica  massa  grans  per  a  fer  aques- 
tes comèdies. 

Enriqueta 

Si  m'estimessis  no  diries  aquestes  coses- 

Narcís  (//  besa  la  ma) 

Què  més  vols? 

Enriqueta  {tornant  a  fei  cine) 

I  la  seva  esposa? 

Narcís 

Crec  que  és  per  allà  dintre. 

Enriqueta 

Ella  sempre  feinejant;  ella  no  comprèn  la  vida;  a  lo  millor  és  a 
la  cuina  encenent  foc  o  eixugant  els  coberts;  quan  la  vida  és 
riallera  i  el  flirt  flota  com  una  papallona  quan  surt  del  col•legi. 
Aquest  matí  he  anat  a  banyar-me  a  Califòrnia;  he  pres  l'aereo- 
plà  i  he  dinat  en  el  Màxim  de  la  «Quinta  Avenida»  i  si  no  el  tro- 
bés amb  aquest  aire  tan  ensopit  li  demanaria  que  em  portés  a 
prendre  el  te  a  la  «Esfinge  de  Oro»  de  Broadway. 

Narcís 
I  on  és  tot  això? 

Enriqueta 

Tu  diràs:  a  Nueva  York.  No  veus  que  ens  trobem  en  una  man- 
sió senyorial  del  carrer  34. 

Narcís 

Ah,  si;  ja  no  m'en  recordava. 

Enriqueta 

Sembla  que  t'aburreixis! 

Narcís 

No  ho  creguis;  estic  entusiasmat  entusiasmadíssim;  ara  que 
com  pots  comprendre  tots  els  aprenentatges  són  difícils. 

Enriqueta 

Seguim?  Doncs  bé,  quan  més  entretinguts  estan,  així,  amb  les 
mans  ben  agafades,  arriba  l'esposa... 

ESCENA  VIII 

Dits   i  Eulàlia 

Eulàlia 


Enriqueta  {bufant) 
Eulàlia 


Ejem,  ejem. 
Ai,  quin  susío! 

Però  què  et  passa? 

Narcís 

Es  que  representava  una  pel•lícula  amb  tanta  afició  que  s'ha 
cregut  que  anava  de  veres. 

Enriqueta 

Figuris,  donya  Eulàlia:  «La  mujer  fatal  sorpresa  per  la  esposa 
amante». 

Eulàlia 

Escolta,  em  voldries  anar  a  cercar  un  rodet  de  seda  negra  del 
nou. 

Enriqueta 

Amb  molt  de  gust,  donya  Eulàlia;  amb  dos  minuts  torno  a  és- 
ser aquí.  {Mutis) 

Eulàlia 
Vés  en  compte  en  baixar  l'escala 

ESCENA  IX 

Eulàlia  i  Narcís 

Narcís 
Perquè  l'has  feta  marxar?  Que  passa  alguna  cosa? 

Eulàlia 
I  grossa! 

Narcís 

No  m'esveris,  mamà!  Mira  que  tu  ets  molí  aprehensiva. 

Eulàlia 

Aprehensions?  Té,  llegeix.  (Li  dona  un  telegrama) 

Narcís  (llegint) 

Arreglades  satisfactòriament  diferències  amb  el  futur  sogre, 
baixo  demà  amb  l'exprés  a  recollir  la  noia.  Bernat. 


TELÓ 


Fi  de  l'acte  segon 


ACTE    TERCER 

La  mateixa  decoració. 

ESCENA  PRIMERA 

En  aixecar-se  el  teló  no  hi  ha  cap  personatge  a  l'escena.  Se 

sent  un  timbre;  pocs  momems  després  entien  Guadalupe  i 

Bernat  que  porta  abric,  bufanda  i  un  maletí;  es  veu  que  és  un 

senyor  ric,  però  de  fora.  Són  les  deu  del  matí. 

Guadalupe  (molt  seriosa) 
Vol  fer  el  favor  de  seure  un  moment?  A  qui  tinc  d'anunciar? 

Bernat 
Al  seu  cosí  de  Girona. 

(Surt  Guadalupe  i  torna  al  cap  d'un  minut) 

Guadalupe 

La  senyora  diu  que  tingui  l'amabilitat  d'esperar-se  i  que  la  per- 
doni si  triga  una  mica  però  com  que  no  es  troba  gaire  bé,  s'ha 
quedat  al  llit  més  estona.  Ara  es  lleva. 

Bernat 
Escolti,  i  la  senyoreta  que  no  és  a  casa? 

Guadalupe 
No  senyor. 

Bernat 
Que  fa  molta  estona  que  ha  sortií? 

Guadalupe 
Dispensi,  ja  li  dirà  donya  Eulàlia 

Bernat 

I  mentrestant  jo  fregint-me  d'angúnia. 

Guadalupe 

Veurà,  una  servidora  no  més  fa  que  cumplir  les  ordres  que  li 
han  donat. 

Bernat 

I  obra  saníament,  però  no  s'en  vagi.  Fixi's  bé,  què  li  sembla 
aquesta  estampa  (Mostiant-li  un  bitllet) 

Guadalupe 
Que  és  molt  artística. 

Bernat 
Doncs  si  és  aficionada  a  les  obres  d'art,  pot  guardar- se-Ia. 

Guadalupe 

Moltes  gràcies;  vostè  és  molt  esplèndid. 

Bernat 

Peixi's  de  camàndules  i  anem  al  gra.  On  és  l'Isabel? 

Guadalupe 

No  és  pas  detective  vostè? 

Bernat 

Jo  sóc  el  pare  de  la  criatura. 

Guadalupe 

Veurà,  com  que  en  el  cine  sempre  que  succeeix  una  cosa  d'a- 
questes, sol  sortir  un  detective  o  el  sherif  disfressat,  una  està 
recelosa.  Si  no  és  així,  pregunti,  que  sóc  tota  orelles. 

Bernat 

Suposo  que  deurà  saber  que  ahir  varen  rebre  a  última  hora  un 
telegrama  en  aquesta  casa. 

Guadalupe 

Veurà,  com  que  vaig  haver  d'anar  a  cercar  cafè  a  la  tupinamba1 
potser  mentre  jo  era  fora... 

Bernat 

Si  comencem  amb  escuses,  pleguem.  Vostè  m'ha  dit  que  seria 
iota  orelles  i  el  que  necessito  jo  és  que  sigui  llengua  llarga. 

Guadalupe 
Veurà... 

Bernat 

Potser  si  que  ve. iré,  però  el  que  és  ara  no  veig  res.  Perquè  no 
han  vingut  a  rebre'm  a  l'estació? 

Guadalupe 

No  sé  si  dec... 

Bernat 

Què  tants  romansos   Vol  dir- me  el  què  passa  d'una  vegada? 

Guadalupe 

Perdoni,  però  una  no  s'atreveix... 

Bernat 

Aíreveixi's,  dona,  atreveixi's;  tingui  un  altre  bitllet  per  agafar 
coratge. 

Guadalupe 

O,  és  que,  sap,  una  no  gosa. 

Bernat 

Bé  gosa  allargar  la  ma.  Aquesta  dona  em  farà  perdre  els  es- 
treps! 

Guadalupe 

Es  que  ha  passat  una  cosa  molt  grossa. 

Bernat  (cremat) 

Miri,  o  m'ho  diu  tot  de  seguida  o  la  faig  responsable  a  vostè  de 
tot  el  que  ha  passat  aquí;  i  si  és  una  cosa  tan  grossa,  sap 
què  vol  dir  ésser  responsable?  Anar  a  presidi! 

Guadalupe 
Si  em  promet  que  no  m'ha  de  passar  res,  ja  li  explicaré,  encara 

que  em  despatxi  donya  Eulàlia;  perquè  jo,  senyor  Bernat,  sóc 
innocenla;  jo  no  sabia  res,  jo... 

Bernat 
Li  prometo  que  no  li  passarà  res,  però  exploti  d'una  vegada! 

Guadalupe 

Doncs  la  senyoreta  s'ha  escapat  amb  el  senyoret  i  han  anat  a 
casar-se  a  França. 

Bernat 

Llamp  d'infern!  Vol  dir  que  vostè  no  veu  pampallugues? 

Guadalupe 

No  senyor,  no;  i  és  per  això  que  donya  Eulàlia  no  s  ha  aixecat 
fins  ara.  Com  que  pateix  de  la  melsa  i  el  disgust  li  han  donat 
després  de  prendre  el  xocolata  que  es  fa  servir  cada  dia  al  llit, 
es  veu  que  l'ha  represa  i  la  pobra  senyora  està  que  no  s'aguan- 
ta. 

Bernat 
Vaja,  és  impossible;  no  pot  ésser. 

ESCENA  II 
Dits  i  Eu  alia 

Eulàlia 

No  solament  pot  ésser,  sinó  que  és.  Bon  dia,  Bernat  Ves  qui 
m'ho  havia  de  dir  que  un  fill  meu...  té,  llegeix  i  convencé't  de  la 
nostra  desgràcia. 

Bernat 

Però  aquesta  carta  és  del  teu  fill  i  no  em  prova  res.  L'Isabel  és 
incapaç  de  fer  una  acció  semblant.  On  és  l'Enriqueta? 

Eulàlia 

Segurament  ignorant  del  que  ha  passat,  ha  anat  a  missa  com 
cada  dia. 

Bernat 

L'Enriqueta  a  missa  cada  dia?  Que  us  creieu  que  vinc  de  l'hort! 

Guadalupe 

Es  que  si  l'Enriqueta  va  a  missa  no  és  pas  per  devoció;  és  una 
excusa  per  a  festejar  amb  el  xofer. 

Bernat 
Però  si  en  Ramon  és  casatí 

Eulàlia 
Deus  voler  dir  en  Joan? 

Bernat 
No  senyor,  en  Ramon;  un  home  gras  i  peíitó,  entrat  en  anys. 

Eulàlia 
Digues  com  és  en  Joan. 

Bernat 
I  a  mi  què  m'importa  aquest  subjectel 

Eulàlia 
Tu  diràs,  és  el  que  porta  el  cotxe  de  la  teva  filla. 

Bernat 

T'he  dit  i  et  repeteixo  que  el  meu  xofer  es  diu  Ramon,  Ramon  i 
Ramon. 

Eulàlia 

Noi,  si  ets  boig  que  el  tanquin. 

Bernat 

Als  qui  tancaran  serà  a  vosaltres;  com  que  això  és  massa  mis- 
teriós i  no  puc  aclarir-ho,  ja  es  cuidarà  de  fer-ho  la  policia. 
Bon  dia  tinguin.  {S'en  va) 

ESCENA  III 

Guadalupe  i  Eulàlia 

Guadalupe 

Sap  que  la  cosa  s'enreda,  senyoreia?  Jo  ja  estic  a  punt  d'agafar 
els  trastets  i  locar  pirandó. 

Eulàlia 

Si  que  et  negues  en  poca  aigua.  A  veure,  què  sap  del  què  ha 
passat  aquí? 

Guadalupe 

Vostè  dirà  .. 

Eulàlia 

Doncs  s'equivoca;  no  sap  res,  m'entén?  Absolutament  res.  Vos- 
tè és  una  minyona  model  que  no  escolta  darrera  les  portes  ni 
mira  pel  foraí  de  la  clau.  Vostè  es  redueix  a  comp  ir  la  seva 
obligació. 

Guadalupe 

Però  vol  dir  que  no  és  una  obligació  de  la  cambrera  saber  tot 
el  que  fan  els  amos? 

Eulàlia 

Davant  de  la  llei,  i  qui  vol  dir  llei  diu  policia,  no.  Ara  la  parella 
de  colomins  ja  deu  haver  passat  la  frontera  i  allà,  sense  papers 
ni  consentiment  patern,  s'hauran  casat  i  mortuuss  est  qui  non 
respirat.  Un  cop  fet  el  matrimoni,  el  cosineí  de  Girona  ja  els  hi 
pot  fer  un  nus  a  la  cua.  Filla  única...  quin  remei  li  tocarà  sinó 
passar  per  les  forques  claudinas.  Veurà  quin  regalet  més  es- 
plèndid! Que  prefereix,  un  abric  de  pells  o  bé  numismàtica? 

Guadalupe 

Una  servidora  preferiria  els  diners;  a  la  Caixa  d'Estalvis  en  do- 
nen el  tres  per  cent. 

Eulàlia 
Així  per  quan  les  coses  s'hagin  arreglat,  és  a  dir,  quan  el  meu 

parent  s'hagi  subjectat,  perquè  no  li  tocarà  altre  remei,  ja  pot 
comptar  amb  cinc  mil  pessetes. 

Guadalupe 

Quants  durus  són? 

Eulàlia 

Mil  de  rodons;  però  ara  sí,  molt  de  compte  en  perdre  la  sereni- 
tat; a  nosaltres  no  ens  pot  passar  res;  en  Narcís  és  major  d'e- 
dat i  jo  sóc  la  primera  que  reprovo  el  seu  indigne  procedir.  En 
el  nostre  temps  no  passaven  aquestes  coses. 

Guadalupe 
Es  clar,  com  que  encara  no  s'havia  inventat  el  cine.  EI  que  tro- 
bo estrany  és  que  la  senyoreta  s'hagués  volgut  escapar,   així, 
tan  de  repent. 

Eulàlia 
No  creguis,  no,  que  ja  va  costar  una  miqueta.  Tot  el  temps  que 
va  trigar  en  Narcís  en  convèncer-la,  jo  tenia  l'ànima  penjada 
d'un  fil;  però  una  noia  tan  coqueta  i  tan  cinematogràfica  no  se 
la  podia  pescar  d'altra  manera.  Si  son  pare  se  l'arriba  emportar 
a  Girona,  amb  tot  i  les  seves  promeses  d'amor  a  n'en  Narcís, 
volaverunt,  com  diu  el  senyor  Cendra.  Ara  ja  estic  tranquil•la; 
el  meu  fill  té  una  posició  sòlida  i  jo  una  vellesa  assegurada, 
sense  mal  de  caps  ni  matemàtiques.  (Se  sent  un  timbre)  Qui 
serà? 

Guadalupe 
Segurament  el  parent  de  Girona  que  torna. 

{Eulàlia  s 'asseu  i  fulleja  amb   displicència  una 
revista.  Guadalupe  va  a  obrir) 

ESCENA   IV 

Eulàlia,  Enriqueta  í  Narcís 

{aquest  nerviosament  es  treu  abric,  barret  i  guants  i  ho  llensa 

damunt  d'una  cadira.  Enriqueta  s'agenolla  als  peus  d'Eulàlia 

amb  gestes  cinematogràfics,  com  sempre) 

Enriqueta 
Donya  Eulàlia,  perdó. 


COM    AL    CINE  49 


Eulàlia 

Quin  susto!  Hauries  pogut  entrar  d'altra  manera. 

Enriqueta 

Segurament  que  el  hijo  prodigo  va  entrar  així;  jo  anava  a  cau- 
sar-li una  profunda  pena,  jo  anava  a  entrar  a  casa  seva  com  un 
lladre  de  camí-ral;  jo  anava  a  entrar  per  sorpresa. 

Eulàlia 
Doncs  mira,  més  grossa  que  la  que  m'has  donat! 

Enriqueta 

Jo  sóc  una  noia  honrada  i  el  que  anava  a  fer  no  més  ho  fa  una 
flor  del  barro  del  barrio  chino. 

Eulàlia 

Aixeca't,  que  no  tinc  pas  els  nervis  disposats  per  veure  una  pa 
ròdia  de  la  Doloies  del  Rio.  Apa,  vés  a  la  teva  habitació  i  ja 
parlarem  una  altra  estona. 

Enriqueta 

De  genolls  estaré  fins  que  els  seus  venerables  llavis  murmurin 
unes  paraules  de  perdó;  de  perdó  no,  que  no  hi  tinc  dret,  de 
misericòrdia. 

Eulàlia 

No  siguis  nena  I  és  clar  que  et  perdono.  Té  {Li  fa  un  petó  al 
front)  1  ara  vés  a  tirar-te  una  mica  sobre  el  llit  i  dorm,  que  ben 
bé  ho  necessites. 

Enriqueta 

Moltes  gràcies,  donya  Eulàlia;  jo  no  més  li  demano  que  no  ho 
digui  a  ningú. 

Eulàlia 

Ningú  n'haurà  esment;  apa,  vés  a  la  teva  cambra,  que  tinc  de 
parlar  amb  en  Narcís. 

Enriqueta 

Però  no  el  renyi,  que  ell  no  en  té  pas  la  culpa.  Ai!  Es  més  apas- 
sionat que  en  Rod  la  Rocque. 

ESCENA  V 

Eulàlia  i  Narcís 

Eulàlia  {exasperada) 
Ara  si  que  l'hem  ben  fregida.  Saps  qui  hi  ha  aquí? 

Narcís 
Ja  ho  suposo;  son  pare. 

Eulàlia 
El  que  no  comprenc  és  perquè  heu  tornat. 

Narcís 


Per  força! 

I  tu  portes  pantalons?, 


Eulàlia 


Narcís 


Ai  mamà!  En  el  teu  temps  aquestes  coses  devien  anar  a  les  mil 
meravelles.  Al  començament  tot  s'ha  desenrotllat  com  una  seda; 
hem  sortit  de  Barcelona  amb  una  fresqueta  agradosa  que  feia 
roncar  de  gust  al  motor  i  aprofitant  la  carretera  lliure  l'Hispano 
volava  com  si  fós  un  torpiller  quan  talla  les  onades.  No  feia 
dues  hores  que  corríem,  quan  la  boira  de  la  matinada  s'ha  es- 
va  t  i  el  Canigó,  nevat  i  il•luminat  pel  sol  ixent,  s'ha  dibuixat  en 
l'horitzó  amb  un  color  de  rosa  com  els  merengues  de  maduixa. 
Aquella  muntanya  era  França  i  França  era  per  a  nosaltres  la 
sol•lució  del  complicat  problema  de  la  vida. 

Eulàlia 

Saps  que  estàs  molt  d'humor  per  trobar-nos  en  la  situació  que 
ens  Jrobem? 

Narcís 

Segurament  serà  la  influència  del  cine,  perquè  he  vist  tantes 
pel•lícules  en  aquest  mes  i  he  llegit  tantes  novel  les  cinemato- 
gràfiques, que  no  té  res  de  particular  que  m'hagi  intoxicat  del 
seu  istil. 

Eulàlia 

Tot  això  està  molt  bè.  Però  perquè  diantre  heu  tornat? 

Narcís 

Encara  no  feia  dos  minuts  que  haviem  travessat  Girona  quan 
eila  m'ha  dit:  — Para,  Narcís.  —Però  perquè? — li  he  contestat 
jo.  — Es  que  vull  acomiadar-me  del  campanar  de  la  Catedral  i 
del  campanar  de  Sant  Fèlix.  Quin  remei  em  tocava.  He  frenat  i 
llavors  ella  ha  arrencat  en  un  gran  plor.  Perquè  explicar-te  la 
escena,  ja  te  la  pots  imaginar.  Des  de  Figueres  a  La  Junquera 
les  llàgrimes  i  els  planys  han  estat  continus.  Però  això  no  era 
res,  ara  vé  la  bomba!  Quan  hem  arribat  a  la  delegació  de  poli- 
cia de  la  frontera  la  senyoreta  s'havia  descuidat  el  passaport  a 
Barcelona. 

Eulàlia 

De  totes  maneres  l'escàndol  ja  hi  ha  estat  i  molt  serà  que  no 
poguem  aprofitar-nos-en. 

Narcís 

Si,  un  escàndol  que  no  se  n'ha  enterat  ningú. 

Eulàlia 

D'això  ja  en  parlarem;  deixa-ho  a  la  meva  ma;  ja  pensaré  la 
manera  de  donar  hi  proporcions  gegantines.  (Gran  escàn- 
dol a  dintre)  Qui  és  que  crida  d'aquesta  manera? 

Bernat  (entrant  enfurismat) 

Què  s'ha  cregut  aquesta  raspa!  Vaja,  ja  tenim  aquí  al  Don  Juan 
Tenorio.  Amb  les  ganes  que  tenia  jo  de  veure't.  No  sé  quin  Sant 
em  deté  perquè  no  t'ompli  la  cara  de  bufetades. 

Narcís 

Si  volanar  al  camp  de  l'honor  estic  a  la  seva  disposició. 

iEulalia 

Calma  i  no  us  acaloreu,  que  tot  té  arreglo  en  aquest  món. 

Bernat 

L'únic  arreglo  és  que  em  torneu  la  meva  filla.  ^On  és  la  noia? 


§2  v.coma1sóley 

Eulàlia 
No  cridis  tant  que  és  en  aquesta  habitació. 

v  Bernat 

Isabel!  Surt  de  seguida! 

Enhiqueta  (sortint) 
Bon  dia  tingui,  senyor  Bernat.  Com  li  ha  provat  el  viatge? 

Bernat 
On  és  l'Isabel? 

Eulàlia  (mig  desmaiada) 
Quina  planxa! 

Napcís 
Quina  ensarronada,  mamà! 

Enriqueta  (a  Eulàlia) 
Vol  que  li  porti  alguna  cosa? 

Eulàlia 
Un  revòlver  per  clavar-te  quatre  bales. 

Enriqueta 
Però  si  m'ha  dit  que  em  perdonava... 

Xofer 
Es  pot  entrar?  Rediantre!  el  meu  sogre! 

Bernat 
No  més  em  faltava  aquest.  Quin  paper  hi  representes  tu  aquí? 

Xofer 

Jo...  jo... 

Bernat 

Això  sembla  la  casa  encantada.  Suposo  que  tu  sabràs   on  és  la 
meva  filla. 

Xofer 

Si  senyor,  si...  ha  tro. ..bat...  a.  .  l'Ange-lina  Ciu-ra-na  a  la 
por-ía  de  l'es-ca-la  i  en  ca-ra  es-tan  enraonant. 

Bernat 

Noi  no  saps  el  pes  que  m'has  tret  de  sobre.  Apa  ves  corrent  i 
diga -li  que  pugi  (respirant  fort)  Tu  Enriqueta  porta'm  alguna 
cosa  per  beure.  (Enriqueta  truca  ei  timbre) 

Guadalupe 
Què  demanaven? 

Enriqueta 
Vol  servir  al  senyor  Bernat  una  copeta  d'Oporto? 

Guadalupe 
De  seguida. 

Bernat 

I  ara  que  estem  tots  més  tranquils,  vols  explicar-me  Eulàlia  que 
han  estat  tots  aquests  embolics. 

Eulàlia 

Mira  noi:  no  estic  per  explicacions  ni  per  més  comèdies.  Por- 
ía-te'n  la  teva  filla  i  deixeu-me  tranquila  que  no  sé  pas  on  soc. 

Bernat 
Em  sembla  que  una  explicació  bé  me  la  mereixo. 

Enriqueta 
Això  rai,  ja  els  hi  contaré  jo  que  he  estat  la  protagonista. 

Guadalupe  (portant  ei  vi) 
Si  és  servit. 

Bernat 
Gràcies  noia  (A  Enriqueta)  A  veure,  vinga  aquesta  rondalla. 

Enriqueta 

Quan  vostè  va  anunciar-me  que  passaríem  una  temporada  a 
Barcelona  a  casa  de  donya  Eulàlia,  jo  per  una  precaució  molí 
elemental  vaig  prendre  els  meus  informes.  No  en  demanen  les 
senyores  de  nosaltres?  Doncs  em  sembla  que  és  una  cosa 
molt  natural  que  les  minyones  ens  enterem  dels  costums  i  ca- 
ràcters dels  amos  de  les  cases  que  hem  d'anar  a  servir.  Per  la 
cuinera  del  senyor  Llobet,  vaig  enterar-me  que  al  pollo  de  mar- 
ras  a  Sant  Feliu  de  Guíxols  li  deien  «El  cerca  dots»  i  que  encara 
no  veia  una  noia  amb  una  mica  de  pasta  no  la  deixava  a  sol  ni 
sombra  per  més  que  ella  li  donés  una  carabassa  darrera  l'allra; 
en  aquestes  circumstàncies  el  nostre  poivenir'x  especialment  el 
de  la  senyoreta  no  era  pas  dels  més  agradosos  i  per  això  una 
servidora  que  encara  que  no  tingui  il•lustració  se  sap  tots  els 
íiucos  de  la  Collen  Morè  i  de  la  Consíance  Talmadge,  va  dir; 
n'hem  de  barrinar  una  perquè  no  m'atormentin  la  senyoreta;  i 
dit  i  fet;  abans  de  marxar... 

Isabel  {tirant-se  als  braços  del  seu  pare) 

Papà! 

Bernat 

Veuràs,  deixa't  d'expansions  familiars  que  m'interessa  més  el 
que  conta  l'Enriqueta.  Continua,  noia,  continua. 

Enriqueta 

Si  ja  està  acabat:  abans  de  marxar  vaig  escriure  un  anònim  a 
donya  Eulàlia,  advertint-li  que  les  forasteres  de  Girona  li  vo- 
lien jugar  una  mala  passada  i  que  no  fés  cas  de  les  apariències 
perquè  la  senyoreta  era  jo  i  jo  era  la  senyoreta  I  naturalment 
el  senyoret  Narcís  hi  va  caure  amb  totes  les  seves  quatre.  .  ai 
perdoni!  Els  seus  quatre  peus  i  a  la  porta  n'hi  ha  un  fus  acabat 
amén  Jesús 

Bernat 

I  es  clar  en  Joan  va  donar  diners  a  en  Ramon  per  fer  durant  una 
temporada  de  xofer  i  nosaltres  tots  plegats  dalt  de  la  figuera. 
Però  escolta,  que  et  proposaves  amb  aquesta  paròdia  de  rapte? 

Enriqueta 

Jo  res,  però  en  el  cine  això  passa  tan  sovint  que  quan  en  Nar- 
cís va  proposar- m'ho  li  hauria  fet  un  petó  de  tan  contenta.  No 
estava  jo  representant  una  pel•lícula  viscuda?  Doncs  només  hi 
faltava  la  fugida  de  la  protagonista  amb  auto  per  ésser  una  ver- 
tadera super-producció. 


TELÓ 


Fi  oe  la  comèdia 

Tres  setmanes  de  balneari,  narracions  (esgotada). 

Brossa,  narracions. 

Blanes,  noies  històriques. 

Gent  de  Liceu,  narracions. 

Les  noies  de  moda,  novella  (esgotada). 

Les  inconscients,  novella. 

Qüestió  d'honor,  novella 

La  noia  lliure,  novel•la. 

Instantànies  d'un  viatge  a  Itàlia. 

De  Barcelona  al  Caire  passant   pels   Dardanels   (segona 

edició). 
Mandolines  i  babutxes  (impressions  d'un  viatge  al  nord  d'Àfrica 

Núvols  que  passen,  (esgotada). 

